### | | | | --- | --- | | | | | --- | | **Byråd** 28. april 2020 Sagsnr. 710-2020-5437 Dok.nr. 710-2020-136029 Mia Lauritsen | | 65.                 Regnskab 2019 - Årsberetning - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om kommunernes styrelse samt bekendtgørelse om budget- og regnskabsvæsen, revision m.v. |

###

**SAGENS INDHOLD**

Byrådet skal i denne sag godkende regnskabet for 2019 og
fremsende det til kommunens revision. Job og Økonomi har udarbejdet
årsberetning 2019 med tilhørende bilag. Resultatopgørelsen for 2019 fremgår af
nedenstående oversigt.

|  |  |  |  |
| --- | --- | --- | --- |
| **Mio. kr.**  **(- = mindreudgifter / merindtægter og kasseforøgelse)** | **Oprindeligt Budget 2019** | **Regnskab 2019** | **Afvigelser regnskab -oprindeligt budget** |
| Finansiering | -2.755,0 | -2.751,5 | 3,5 |
| Drift | 2.661,2 | 2.658,4 | -2,8 |
| Renter | 5,2 | -10,8 | -16,0 |
| **Ordinære poster i alt** | **-88,6** | **-103,9** | **-15,3** |
| **Særlige poster** |  |  |  |
| Anlæg | 117,0 | 112,4 | -4,6 |
| Frederikke Overgaard – overførsler mellem årene | 19,0 | -0,9 | -19,9 |
| Mindreudgift – forsikrede ledige | -20,0 | -16,2 | 3,8 |
| Kompensation – alders- og uddannelseskriterier | -1,8 | -9,1 | -7,3 |
| Øvrige særlige poster | -13,6 | -13,6 | 0 |
| **Særlige poster i alt** | **100,6** | **72,6** | **-28,0** |
| **Finansposter** | **19,8** | **41,0** | **21,2** |
| ***Resultat ekskl. jordfor-syning og ældreboliger*** | ***31,8*** | ***9,7*** | ***-22,1*** |
|  |  |  |  |
| **Jordforsyning** | **-6,4** | **-19,3** | **-12,9** |
| ***Resultat skattefinansieret område*** | ***25,4*** | ***-9,6*** | ***-35,0*** |
|  |  |  |  |
| **Ældreboliger** |  |  |  |
| Anlæg og drift | 33,2 | 20,6 | -12,6 |
| Lånoptagelse, afdrag m.v. | -30,9 | -19,2 | 11,7 |
| **Ældreboliger i alt** | **2,3** | **1,4** | **-0,9** |
| ***Effekt på***  ***Kassebeholdningen*** | ***27,7*** | ***-8,2*** | ***-35,9*** |

**ØKONOMI**

**Ordinære poster**

De ordinære poster består af finansieringsindtægter,
driftsudgifter og renter. I det oprindelige budget blev der budgetteret med et
overskud på 88,6 mio. kr. på de ordinære poster. Regnskabsresultatet viser et
overskud på 103,9 mio. kr., hvilket er 15,3 mio. kr. større end oprindeligt
budgetteret.

Det større overskud på de ordinære poster skyldes færre
indtægter på finansie-ringssiden på 3,5 mio. kr., færre udgifter til driften på
2,8 mio. kr. samt netto merindtægter til renter på 16,0 mio. kr. Merindtægten
på 16,0 mio. kr. i 2019 på renter skyldes overvejende, at Favrskov Kommune har
modtaget 19,3 mio. kr. i udlodning ved salget af HMN GasNet P/S, som frigives
over en 10 årig periode.

Mindreindtægten på finansieringssiden skyldes primært, at
Favrskov Kommune i 2019 efterbetalte 3,2 mio. kr. til regionerne vedrørende den
aktivitetsbestemte medfinansiering for 2018 inden for sundhedsområdet.
Herudover er der også i 2019 sket tilbagebetalinger af for meget opkrævet
grundskyld.

De samlede mindreudgifter på driften på 2,8 mio. kr. kan i
hovedtræk forklares med færre udgifter til indkomstoverførsler på 15,1 mio. kr.
og merudgifter på andre områder.

De færre udgifter til indkomstoverførsler skyldes
hovedsageligt færre udgifter til beskæftigelsesindsatsen, introduktionsprogram
og introduktionsforløb, kontanthjælp til udlændinge omfattet af
integrationsprogrammet samt flere indtægter vedrørende resultattilskud og
beskæftigelsesbonus som følge af, at flere flygtninge og familiesammenførte er
kommet i job eller uddannelse og har bestået en danskprøve.

Omvendt har der i 2019 været merudgifter til handicap og
psykiatri på 8,7 mio. kr. Merforbruget skyldes primært stigende udgifter til
yngre borgere med behov for et botilbud. Budgettet for 2020 er udvidet med 10,1
mio. kr. på handicap- og psykiatriområdet.

**Særlige poster og finansposter**

I det oprindelige budget blev der budgetteret med en udgift
på 100,6 mio. kr. på de særlige poster. Regnskabsresultatet viser en udgift på
72,6 mio. kr., hvilket er 28,0 mio. kr. mindre end oprindeligt budgetteret.

Mindreforbruget på de særlige poster skyldes hovedsageligt,
at kommunens insti-tutioner (decentraliseringsaftaler) og øvrige områder har
overført en større opspa-ring end forventet i budgettet.

I budgettet var der afsat en pulje på 19,0 mio. kr. til
institutionernes forbrug af op-sparede midler. Budgetpuljen er ”neutraliseret”
af en modpost under finansposter, som er den væsentligste forklaring på
finansforskydningerne under finansposter.

Da der inden for decentraliseringsaftalerne samt på de
øvrige områder med overførselsadgang mellem årene er opsparet yderligere 0,9
mio. kr. til serviceudgifter i 2019, medfører det et samlet mindreforbrug på
19,9 mio. kr. i forhold til det oprindelige budget.

Samtidig har der været flere udgifter til forsikrede ledige
på 3,8 mio. kr. Afvigelsen skyldes primært højere ledighed end forventet. Det
forventes i den seneste prognose fra KL (marts 2020), at beskæftigelsestilskuddet
forøges med 7,7, mio. kr. i efterreguleringen. De samlede mindreudgifter i
forhold til beskæftigelsestilskuddet vil herefter udgøre 28,9 mio. kr. i 2019.

Herudover er der anvendt 112,4 mio. kr. til
anlægsinvesteringer på det skattefinansierede område ekskl. jordforsyningen,
hvilket er et mindreforbrug på 4,6 mio. kr. i forhold til det oprindelige
budget.

Endelig blev der i finansloven for 2019 vedtaget en ikke
budgetlagt tilskudsordning med det formål at kompensere kommuner, som har lidt
et udligningstab som følge af ændringer i, hvordan udgifter til ældre og voksne
handicappede konteres. [adresse] er kompenseret med 7,3 mio. kr.

**Jordforsyningen**

Jordforsyningsområdet viser samlede ekstra indtægter på
12,9 mio. kr. i forhold til det oprindelige budget. Merindtægterne kan primært
henføres til salg af erhvervsgrunde i [adresse], og salg af en storparcel, som var
forventet solgt i 2018. Herudover blev 30 boliggrunde på [adresse] i Hinnerup,
som var forventet solgt i 2018-2020, alle solgt i 2019.

**Ældreboliger**

Opgørelsen vedrørende ældreboliger viser et samlet
mindreforbrug på 0,9 mio. kr. i forhold til det oprindelige budget.
Mindreforbruget skyldes primært tidsforskydning fra 2019 til 2020 vedrørende
byggerierne af plejeboliger i [adresse] og plejecenter Solhøj i Hammel.

**Effekt på kassebeholdningen**

Resultatopgørelsen viser, at der har været en
regnskabsmæssig forøgelse af kas-sebeholdningen på 8,2 mio. kr.

Opgøres kassebeholdningen som et 12 måneders gennemsnit er
likviditeten reelt faldet med 22,0 mio. kr. i 2019. Den gennemsnitlige
kassebeholdning udgjorde således 431,7 mio. kr. ved udgangen af 2019.

Af den gennemsnitlige kassebeholdning på 431,7 mio. kr. er
der disponeret beløb til en række formål. 32,2 mio. kr. kan henføres til
kommunens ældreboliger og [adresse]. Herudover er der reserveret 24,4
mio. kr. til arbejdsskadeerstatninger, og der er hensat 20,4 mio. kr. til
efterdrift af deponiet på [adresse]. Herudover er Budget 2020-23 finansieret
med et kasseforbrug på 154,3 mio. kr. Endelig er der overført 225,4 mio. kr. i
uforbrugte budgetbeløb på anlæg og drift fra 2019 til 2020. Hvis alle
ovenstående beløb skulle komme i anvendelse, vil der være tale om i alt 456,7
mio. kr. – altså 25,1 mio. kr. mere end kassebeholdnings størrelse. Normalt vil
der dog altid blive overført forholdsvis store uforbrugte budgetbeløb mellem
årene.

**INDSTILLING**

Direktøren for Job og Økonomi indstiller til Byrådet:

1.
At Årsberetning 2019 og bilagsdel godkendes

2.
At Årsberetning 2019 og bilagsdel fremsendes til revisionen.

**BESLUTNING**

***Økonomiudvalget, 21. april 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Årsberetning 2019 | 710-2020-113253 |
| Regnskab 2019 - Bilagsdel | 710-2020-131166 |